**Capricii de sezon**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Un gând fugar cu șapte hoți,

La o caleaşcă patru cai,

Un vânt pustiu, solist la nai

Și-o noapte neagră peste toți.

Pe vatră trei tăciuni în foc,

La masă ultimul pahar,

Pe tablă a rămas un zar,

În patul nostru busuioc.

În zori toate vor fi la loc,

Pe buze-ți va pluti hoinar

Sărut meu, un simplu dar,

Să știi că-ți va purta noroc.

- Răvaş să-mi laşi pe pernă-n zori

Când somnoros... sau prea grăbit

În părul negru, răvăşit

Vei presăra câteva flori.

Trezită dintr-un vis oranj

Eu braţul ţi-l voi căuta,

De-aici şi până-n lumea ta

Scară brodată de melanj

Voi ridica să te găsesc

Să ştiu că n-ai fost doar un vis,

Nu vreau să cred că-i interzis

Sărutul ce mi-l dai, firesc.

Ioan Grigoraș Lili Trif